Дадзеная кніга — умелае спалучэнне навуковых ведаў і мастацкага светабачання пісьменніка. Усё пра ваду і тое, што з ёю звязана, — так можна вызначыць яе тэматычны кірунак. Вельмі карысна будзе маленькаму чытачу даведацца пра беларускія рэкі і іншыя водныя аб'екты. А яшчэ лепш — разам з дарослымі — паспрабаваць адшукаць іх на карце Беларусі. Каштоўнасць гэтай кніжкі яшчэ і ў тым, што нязмушаны тэарэтычны матэрыял падмацаваны казкамі на адпаведную тэматыку.